Document ID: 31994R1278

ΚΑΝΟΝΙΣΜΟΣ (ΕΚ) αριθ. 1278/94 ΤΟΥ ΣΥΜΒΟΥΛΙΟΥ της 30ής Μαΐου 1994 για την τροποποίηση του κανονισμού (ΕΟΚ) αριθ. 338/91 για τον καθορισμό κοινοτικής τυποποιημένης ποιότητας νωπών ή διατηρημένων σε απλή ψύξη σφαγίων προβατοειδών και του κανονισμού (ΕΟΚ) αριθ. 2137/92 για την κοινοτική κλίμακα ταξινόμησης των σφαγίων προβατοειδών και την κοινοτική τυποποιημένη ποιότητα των νωπών ή διατηρημένων με απλή ψύξη σφαγίων προβατοειδών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), και ιδίως το άρθρο 4 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 338/91 του Συμβουλίου της 5ης Φεβρουαρίου 1991 για τον καθορισμό κοινοτικής τυποποιημένης ποιότητας νωπών ή διατηρημένων με απλή ψύξη σφαγίων προβατοειδών (2) ισχύει έως το τέλος της περιόδου εμπορίας 1993 εν αναμονή του καθορισμού των κοινοτικών προτύπων ταξινόμησης σφαγίων 7
ότι δεν έχει ακόμα σημειωθεί ικανοποιητική πρόοδος σχετικά με την εφαρμογή της ταξινόμησης σφαγίων έτσι ώστε να καθίσταται δυνατή η διαμόρφωση των εν λόγω προτύπων 7 ότι η ισχύς της παρούσας τυποποιημένης ποιότητας θα πρέπει να παραταθεί έως το τέλος της περιόδου εμπορίας 1997 7
ότι η έκθεση της Επιτροπής σχετικά με την εφαρμογή του κανονισμού (ΕΟΚ) αριθ. 2137/92 που έχει ήδη προγραμματιστεί για το αργότερο μέχρι τις 31 Δεκεμβρίου 1995, θα πρέπει τώρα να προγραμματιστεί για το αργότερο μέχρι τις 31 Δεκεμβρίου 1996, και θα πρέπει να συνοδεύεται από πρόταση για νέο ορισμό της τυποποιημένης ποιότητας που θα εφαρμοστεί σταδιακά από την αρχή της περιόδου εμπορίας 1998 7 ότι, κατά συνέπεια, ο στόχος της υποχρεωτικής εφαρμογής της κοινοτικής κλίμακας που αρχικά έχει προβλεφθεί να τεθεί σε ισχύ το 1996 το ενωρίτερον δεν μπορεί πλέον να πραγματοποιηθεί παρά το 1999 το ενωρίτερον 7
ότι το παράρτημα ΙΙΙ του κανονισμού (ΕΟΚ) αριθ. 2137/92 θα πρέπει να τροποποιηθεί λαμβάνοντας υπόψη τις αιτήσεις σχετικά με την ποιότητα όσον αφορά την κατηγορία κατάστασης πάχυνσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το δεύτερο εδάφιο του άρθρου 2 του κανονισμού (ΕΟΚ) αριθ. 338/91 αντικαθίσταται από το ακόλουθο κείμενο.
«Εφαρμόζεται για τις περιόδους εμπορίας 1991 έως και 1997.»
Άρθρο 2
Ο κανονισμός (ΕΟΚ) αριθ. 2137/92 τροποποιείται ως εξής:
1. Το άρθρο 8 καταργείται.
2. Το άρθρο 9 τροποποιείται ως εξής:
- στο πρώτο εδάφιο, η ημερομηνία «31 Δεκεμβρίου 1995» αντικαθίσταται από την ημερομηνία «31 Δεκεμβρίου 1996»,
- στο δεύτερο εδάφιο, οι όροι «περίοδο εμπορίας 1996» αντικαθίστανται από τους όρους «περίοδο εμπορίας 1999» και η ημερομηνία «1η Ιανουαρίου 1997» αντικαθίσταται από την ημερομηνία «1η Ιανουαρίου 2000».
3. Το παράρτημα ΙΙΙ αντικαθίσταται από το παράρτημα που περιλαμβάνεται στο παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1994.

Labels: 7
3
17